**Τίτλος Διδακτικού Σεναρίου:**

**«Ποίηση και μουσική στο γαλλικό τραγούδι(chanson) του 16ου αιώνα »**

**Φάση «3»**

**Τίτλος Φάσης: «Ποιητική ανάλυση του chanson ‘Plus ne suys’»**

**Χρόνος Υλοποίησης:5 Λεπτά**

**Ο Κλεμάν Μαρό (Clément Marot**, 1496 - 10 Σεπτεμβρίου 1544) ήταν ο αντιπροσωπευτικός Γάλλος ποιητής της εποχής και ιστοριογράφος.

To φιλολογικό οδοιπορικό του Clement Marot περνά μέσα από την εποχή της Μεγάλης Ρητορικής (La Grande Rhetorique) στο προσωπικό στυλ της αφέλειας και της γλαφυρότητας του ποιητή (μαροτισμός=marotisme).

 Έζησε στην αυλή του βασιλιά Φραγκίσκου Α΄ του οποίου ήταν ο ιστοριογράφος. Εξαιτίας του γεγονότος ότι σατίριζε στα ποιήματά του τον κλήρο, κατηγορήθηκε ως αιρετικός και φυλακίστηκε επανειλημμένα. Προκειμένου να αποφύγει τις διώξεις, κατέφυγε για ένα διάστημα στη Φεράρα της Ιταλίας.

Ο Clement Marot κάτω από την ιταλική επίδραση, ασχολείται με την ποιητική έκφραση της αγάπης. Αφοσιώνεται σ' αυτό το είδος και γράφει το δεύτερο βιβλίο επιγραμμάτων του ("Second Livre d' epigrammes"), τα οποία μιμούνται την ιταλική τέχνη του strambotto και του concetto (λογοπαίγνια).

Το ποιητικό έργο του Marot εκφράζει την διεκδίκηση για αυθεντικότητα και φυσικότητα.

Σημαντικότερα έργα του είναι: Η κόλαση, Ο ναός του έρωτα, Διάλογος των ερωτευμένων, Κήρυγμα του καλού και του κακού ποιμένα, κ.ά.